**OPLYSNINGSPULJEN**

**Ansøgningsskema til CISUs Oplysningspulje**

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| *1.1.: Formålet med aktiviteten er at skabe interesse og kendskab til forhold, forskellige problematikker og udfordringer i Latinamerika gennem filmvisning og efterfølgende debat. Vi ønsker at skabe en kontinuerlig aktivitet som er overskuelig for nye frivillig at tilslutte sig. Vi ønsker at samle unge til debat og skabe fællesskab. Vi oplever grundet COVID-19 at mange aktive frivillige er faldet fra. Vi ønsker at genskabe aktivitet og rammer for socialt fællesskab.**1.2.: Aktiviteten er vigtig da vi mener der mangler disse forummer for unge med interesse for latinamerika i København. Vi forsøger at kombinere en hyggelig filmklub med en snak om seriøse emner for at mobilisere engagement i civilsamfundet såvel som sammenhold blandt Latinamerika-interesserede i København. Aktiviteten skal realiseres nu da frivilliggruppen primært består af filmentusiaster og vi mener at det er god måde at starte samtaler og blive introduceret til hidtil ukendte emner.* *1.3.: Cine & Debat er en filmklub for internationale og danske unge som kommer til at finde sted ca. 1 gang om måneden, primært i vores lokaler i Solidaritetshuset. Vi vil skabe trygge, indbydende og uforpligtende rammer der opfordrer til debat. Efter filmvisningen vil en fra frivilliggruppen lægge op til debat og fungere som ordstyrer mens hovedtematikkerne fra filmen bliver diskuteret.* *Filmvisningerne vil fungere som samtale-starter, vi håber at de deltagende med tiden vil komme med forslag til film og emner der kan debatteres på fremtidige events. Vi vil derudover lægge et arbejde i at de fremmødte for mulighed for at lære hinanden at kende socialt derfor vil vi også stå for lidt forplejning der skaber en hyggelig stemning. Vi håber at mange vil deltage i flere filmvisninger og danne en form for netværk der vil forsætte udover filmvisningerne. Vi håber at 2 af de 9 filmvisninger vil kunne finde sted på større lokationer (fx caféer eller kulturhuse) hvor vi har mulighed for at ramme et bredere publikum.**1.4.: Vi vil primært afholde aktiviteten på engelsk for at kunne inkludere internationale såvel som danske unge. Vi oplever i Mellemamerika Komiteen at få henvendelser fra flere og flere latinamerikanere og andre med ikke-danske rødder som vi gerne byde velkommen. Det er vores erfaring at mange unge der kommer alene til Danmark mangler og søger et fællesskab hvor de kan møde ligesindede danske unge. Vi forventer at forskellige nationaliteter vil nuancere debatten og skabe større interkulturel forståelse. Desuden antager vi at størstedelen af danske unge kan kommunikere på engelsk og at det engelske format derfor ikke vil være ekskluderende. Derudover vil filmene (så vidt muligt) have engelske undertekster.**1.5.: Mellemamerika Komiteens arbejde i Danmark er meget fokuseret på oplysningsarbejde derfor mener vi at aktiviteten hænger godt sammen med organisationen øvrige arbejde. Vi har i den seneste tid haft fokus på at inkludere Mellem- og latinamerikanere i planlægningen af vores arbejde i DK for at forbedre organisationen repræsentation. Dette ses blandt ved at størstedelen af frivilliggruppen i Cine & Debate har rødder eller relation til Latinamerika.**1.6.: Vi vil bruge erfaringer fra tidligere oplysningsaktiviteter i afholdelsen af filmklub-arrangementerne ved at udveksle erfaringer med andre frivillig-grupper i organisationen og løbende sparring med landssekretæren.* *1.7.: Organisationen har tidligere afholdt enkelte små filmvisninger i andre sammenhænge men ikke samme format som dette initiativ. Der er derfor ikke tale om en aktivitet der tidligere har været gennemført af organisationen.* |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| *2.1. Vi håber at kunne forsamle ca. 10-20 personer pr. event. Planen er at afholde 9 events på 12 måneder. Vi sætter fremmøde forventningerne forholdsvist lavt da vi stadig står midt i en pandemi. Det er derfor en succes for os, hvis vi kan opretholde en kontinuerlig aktivitet for en kernegruppe gennem 12 måneder. På de 2 arrangementer på andre lokationer håber vi på et fremmøde på ca. 25-35 personer. Vi håber at mange af de deltagende kommer til at deltage i flere events og derved skabe et fællesskab. Vi ønsker at skabe kendskab til sociale og demokratiske udfordringer og problemstillinger i Latinamerika og derved skabe engagement i Danmark. Cine & Debate er en succes hvis de fremmødte deltager i debatten efter filmen. Det er også en succes hvis de deltagende bliver en del af MAK som frivillig og/eller tilslutter sig os på sociale medier. Vi vil opfordre til at de deltagende deltager i at komme med begrundede forslag og beslutte film til kommende Cine & Debate-arrangementer og derved blive en aktiv del af gruppen.**2.2. Vi vil måle succeskriterierne ved at holde regnskab over de fremmødte. Vi vil kigge på medlemstal og følgertal på sociale medier før og efter projektstart for at måle en eventuel stigning. Hvis alle 9 filmvisninger bliver realiseret uden COVID-19 relaterede aflysninger har det været en succes. Hvis mere end 3 deltagende pr. filmvisning deltager i debatten efter filmen er vi lykkedes med at skabe debat.*  |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1. Vi ønsker med aktiviteten at skabe erfaring med oplysningsaktiviteter i Danmark gennem filmvisninger. Det er et medie og form for kommunikation som vi hidtil ikke har arbejde betydeligt med, men vi ser stort potentiale. Vi ønsker at (gen)skabe engagement og debat for latinamerikanske problematikker, da vi ikke mener disse fylder nok i danske kredse. Vi ønsker at styrke og facilitere ’den gode debat’ blandt unge fra forskellige kulturer. Vi ønsker at få erfaring med debat-aktiviteter.**3.2. Gruppen vil sende opdateringer til nyhedsbrevet 4 gange om året samt skrive en artikel til medlemsbladet MAMA som bliver udgivet en gang om året. Desuden vil Cine & Debate arrangementerne blive annonceret på sociale medier (Facebook, Instagram og Linkedin) og makomiteen.dk. 1-2 frivillige fra frivilliggruppen vil være ansvarlig for opsamling fra 1 event. Denne opgave går på tur blandt frivillige i gruppen. Landssekretæren støtter og sørger ekstern kommunikation.*  |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| *4.1. Målgruppen er unge (18-30år) i København, som eventuelt er studerende på en relevant samfundsfaglig, humanistisk eller medie-uddannelse. Med unge menes både danske og internationale unge fra blandt andet Latinamerika som bor i Danmark.**4.2. Vi appellerer til danske og internationale unge ved at afholde arrangementerne på et engelsk. Derudover vil vi sørge for at være synlige på relevante uddannelsesinstitutioner for at skabe opmærksomhed på Cine & Debate.**4.3. Vi ønsker at målgruppen lærer om forskellige sociale problematikker gennem aktiviteten. Vi håber at aktiviteten vil starte samtaler for målgruppen og evt. rykke ved målgruppen forståelse og holdninger til Latinamerika.*  |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1. Vi har ingen partner i syd.**5.2. Vi fortæller om strukturelle årsager til fattigdom og ulighed gennem filmvisning. I den efterfølgende debat vil vi diskutere hvad vi som unge og civilsamfundsorganisation kan gøre.* *5.3. Gennem filmvisningerne håber vi på at arbejde med flere af FN’s verdensmål. Da det overordnede mål er at skabe debat og oplyse om forskellige social problematikker er vores mål er at hver film kan repræsentere et emne som omhandler en problematik som FN’s verdensmål forsøger at forbedre. Vi ser særlig 1. No Poverty, 2. Zero Hunger, ‘4. Quality Education’, 5.Gender Equality, 10. Reduced inequalities, and 16. Peace, Justice and strong institutions som oplagte til vores debat arrangement**5.4. Vi arbejder med at skabe opmærksomhed på de forskellige problematikker, derefter håber vi at de deltagende vil tage initiativ og selv engagere sig frivillig i vores organisation for at arbejde med at forbedre forholdene gennem projektarbejde med vores samarbejdspartnere. Vi vil ved hvert arrangement sørge for at facilitere en god debat, hvor alle argumenter bliver hørt og lyttet til på en saglig måde. Indledningsvis for hver debat vil vi give simple opfordringer til hvordan den gode debat opretholdes. Vi håber at de deltagende vil tage disse redskaber med sig når de engagere sig i debat andre steder i samfundet.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *6.1. Foreløbig tidsplan for aktiviteten (kan blive ændret alt efter evt. COVID-19-nedlukning m.m.)**- 1. Cine & Debate: marts 2022**- 2. Cine & Debate: april 2022**- 3. Cine & Debate: maj 2022* *- 4. Cine & Debate: juni 2022**- Juli sommerferie* *- 5. Cine & Debate: august 2022**- 6. Cine & Debate: september 2022**- 7. Cine & Debate: oktober 2022**- 8. Cine & Debate: november 2022**- December juleferie**- 9. Cine & Debate: Januar 2023**- Februar 2023 afslutning og evaluering**6.2. Vi forventer at aktiviteten primært vil være båret af frivillige kræfter men med nødvendig sparring, støtte og hjælp fra landssekretæren til blandt andet at sikre kommunikation og formidling. Det vil derfor være nødvendigt inkludere dette i budgettet.**6.3. Aktiviteten er primært båret af frivillige men det vil grundet organisationen begrænsede administrative midler, være nødvendigt at aflønne landssekretæren med 9 timer tilsvarende en times sparring/administration/kommunikation i forbindelse med hvert event. Derudover vil organisationen supplere med egenbetaling til yderligere aflønning.* *6.4. Der er ikke aftaler med andre organisationer om aktiviteten.* |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1. Aktiviteten bliver formidlet internt i foreningen via mailinglister, nyhedsbreve og lukkede facebook grupper.* *7.2. Aktiviteten vil også være tilgængelig for offentligheden og derfor at finde på foreningens hjemmeside og deling i samarbejdspartneres kalender mv. Derudover vil der altid oprettes en begivenhed på facebook som vil blive delt via andre sociale medier.* *7.3. Aktiviteten kan være relevant for medierne da medierne med fordel kunne blive inspireret til selv at formidle mere om latinamerikanske tilstande. Vi vil række ud til enkelte kontakter organisationen har til medierne men ellers er dette ikke prioritet for aktiviteten.*  |